โดราเอมอนฉบับการ์ตูนโทรทัศน์

**โดราเอมอนฉบับการ์ตูนโทรทัศน์** (Doraemon television series) เป็นภาพยนตร์การ์ตูนสัญชาติญี่ปุ่น เริ่มออกอากาศทางโทรทัศน์ครั้งแรกในประเทศญี่ปุ่นช่วงระหว่างวันที่ 1 เมษายน ถึง 30 กันยายน พ.ศ. 2516 ทางนิปปอนเทเลวิชัน แต่ยังไม่เป็นที่รู้จักนัก จนต่อมาปี พ.ศ. 2522 ทีวีอาซาฮีทำให้การ์ตูนโทรทัศน์นี้ได้รับความนิยมเป็นอย่างมาก ออกอากาศไปทั้งหมด 1,049 ตอน ออกฉายตอนสุดท้ายเมื่อวันที่ 25 มีนาคม พ.ศ. 2548 หลังจากนั้นมีการสร้างการ์ตูนโทรทัศน์ชุดนี้เพิ่มเติมโดยมีทีมนักพากย์ชุดใหม่ เพื่อเป็นการฉลองการครบรอบของโดราเอมอนเริ่มออกอากาศเมื่อวันที่ 15 เมษายน พ.ศ. 2548 สำหรับประเทศไทยเริ่มออกกาศครั้งแรกในปี พ.ศ. 2525 ทางสถานีโทรทัศน์ไทยทีวีสีช่อง 9 อ.ส.ม.ท.ด็อกเตอร์ปีน่า เจ้าของดูเลี้ยงสัตว์

## การออกอากาศในประเทศไทย
โดราเอมอนฉบับการ์ตูนโทรทัศน์ในประเทศไทยเริ่มออกอากาศครั้งแรกทาง สถานีโทรทัศน์ไทยทีวีสีช่อง 9 อ.ส.ม.ท. ต่อมาคือโมเดิร์นไนน์ทีวี ปัจจุบันคือ ช่อง 9 เอ็มคอต เอชดี เริ่มออกอากาศวันแรกเมื่อวันที่ 5 กันยายน พ.ศ. 2525 ช่วงเวลาประมาณ 10.00 น. ในวันเสาร์ และอาทิตย์ โดยฉายต่อจากการ์ตูนโทรทัศน์เรื่อง หน้ากากเสือ หลังจากได้ออกอากาศก็ได้รับความนิยมเป็นอย่างมาก เป็นการสร้างชื่อให้กับช่อง 9 อ.ส.ม.ท. ให้เป็นที่ยอมรับในเรื่องการ์ตูนโทรทัศน์ หลังจากนั้นทางช่อง 9 ก็นำกลับมาฉายใหม่หลายครั้ง แต่ในฉบับการ์ตูนโทรทัศน์ที่ออกกาศทางช่อง 9 จะเรียกโดราเอมอน ว่า "โดเรม่อน" ตามชื่อที่ใช้โดย สำนักพิมพ์วิบูลย์กิจ ผู้พิมพ์โดราเอมอนฉบับการ์ตูนในสมัยนั้น และไชโยภาพยนตร์ ผู้จัดฉายโดราเอมอนฉบับภาพยนตร์ เมื่อปี พ.ศ. 2550 ทางโมเดิร์นไนน์ทีวีได้นำโดราเอมอน มาออกอากาศอีกครั้งทุกวันศุกร์  เวลา 16.40-17.05 และต่อมาในวันเสาร์ที่ 5 พฤษภาคม โดราเอมอนก็เปลี่ยนเวลาฉายมาเป็นทุกวันเสาร์-อาทิตย์ เวลา 8.05-8.30 น. และเมื่อปี 2555 ได้ฉายใหม่อีกรอบหนึ่ง แต่ปรับเวลาเป็น 08.15-08.30 น. ต่อมาในปี 2561 ได้ปรับเวลาเป็น 7.30 - 8.00 น. 
ปัจจุบัน (พ.ศ. 2567) โดราเอมอนฉบับการ์ตูนโทรทัศน์ยังคงออกอากาศทางช่อง 9 เอ็มคอต เอชดี ทุกวันเสาร์-อาทิตย์ ปรับเปลี่ยนเวลาใหม่เป็น 9.00 - 9.30 น. เริ่มวันที่ 2 มีนาคม พ.ศ. 2567 นอกจากนี้โดราเอมอนฉบับการ์ตูนโทรทัศน์ ยังได้นำไปออกอากาศในช่วงวันหยุดนักขัตฤกษ์ ทางช่อง 9 เอ็มคอต เอชดี พร้อมกับ นินจาฮาโตริ รีเทิร์น

### สตรีมมิ่ง
ตั้งแต่ 20 ธันวาคม พ.ศ. 2568 โดราเอมอนจะสามารถรับชมได้ทางสตรีมมิ่งแบบถูกลิขสิทธิ์ในช่องทางดังนี้

## นักพากย์
### ทีมนักพากย์ญี่ปุ่น
ในประเทศญี่ปุ่น มีการเปลี่ยนตัวนักพากย์ตัวละครหลักถึง 3 ชุดด้วยกัน ชุดแรกพากย์ในช่วง ปี พ.ศ. 2516 ที่โดราเอมอนเริ่มออกอากาศครั้งแรกทางนิปปอนเทเลวิชัน ต่อมาเมื่อย้ายมาออกอากาศทางทีวีอาซาฮี ก็ได้เปลี่ยนเป็นอีกชุดหนึ่ง ซึ่งเป็นชุดที่พากย์เสียงให้โดราเอมอนนานที่สุด คือตั้งแต่ พ.ศ. 2522 ถึง พ.ศ. 2548 แต่เมื่อได้มีการสร้างการ์ตูนโทรทัศน์ชุดใหม่ขึ้นเพื่อเป็นการฉลองครบรอบ 25 ปี ทางทีวีอาซาฮี จึงได้ประกาศทีมนักพากย์ชุดใหม่แทนชุดเก่าที่ปลดเกษียณไป

;ทีมพากย์ ปี พ.ศ. 2516-2522 (นิปปอนเทเลวิชัน)
* โคเซ โทมิตะ >> ต่อมาเปลี่ยนเป็น มาซาโกะ โนซาวะ ให้เสียงเป็น โดราเอมอน
* โทชิโกะ ฟูจิตะ ให้เสียงเป็น โนบิตะ
* มาซาโกะ เอบิสึ ให้เสียงเป็น ชิซุกะ
* คาเนตะ คาเนสึกิ ให้เสียงเป็น ไจแอนท์
* ชุน ยาชิโระ ให้เสียงเป็น ซูเนโอะ
* อิจิโร่ มุราโคชิ  ให้เสียงเป็น พ่อของโนบิตะ (โนบิ โนบิสุเกะ)
* โนริโกะ โอฮาระ  ให้เสียงเป็น แม่ของโนบิตะ (โนบิ ทามาโกะ)

;ทีมพากย์ ปี พ.ศ. 2522-2548 (ทีวีอาซาฮี)
* โนบุโยะ โอยามะ ให้เสียงเป็น โดราเอมอน
* โนริโกะ โอฮาระ ให้เสียงเป็น โนบิตะ
* มิจิโกะ โนมูระ ให้เสียงเป็น ชิซุกะ
* คาซึยะ ทาเทคาเบะ ให้เสียงเป็น ไจแอนท์
* คาเนตะ คาเนสึกิ ให้เสียงเป็น ซูเนโอะ
* มาซายูกิ คาโต้ ให้เสียงเป็น พ่อของโนบิตะ (โนบิ โนบิสุเกะ)
* ซาจิโกะ จิจิมัตสึ ให้เสียงเป็น แม่ของโนบิตะ (โนบิ ทามาโกะ)

;ทีมพากย์ ปี พ.ศ. 2548-ปัจจุบัน (ทีวีอาซาฮี)
* วาซาบิ มิซึตะ ให้เสียงเป็น โดราเอมอน
* เมงุมิ โอฮาระ ให้เสียงเป็น โนบิตะ
* ยูมิ คาคาซึ ให้เสียงเป็น ชิซุกะ
* สุบารุ คิมูระ ให้เสียงเป็น ไจแอนท์
* โทโมคาสึ เซกิ ให้เสียงเป็น ซูเนโอะ
* ฮากิโนะ ชิโฮโกะ ให้เสียงเป็น เดคิสุงิ
* ยาสุโนริ มัตสึโมโตะ ให้เสียงเป็น พ่อของโนบิตะ (โนบิ โนบิสุเกะ)
* โคโตโนะ มิตสึอิชิ ให้เสียงเป็น แม่ของโนบิตะ (โนบิ ทามาโกะ)
* ทาคางิ วาตารุ ให้เสียงเป็น ครู 
* มินามิ ทากายามะ ให้เสียงเป็น แม่ของซูเนโอะ
* โทโมโกะ ทาเคอุจิ ให้เสียงเป็น แม่ของไจแอนท์
* โอริกาสะ ไอ ให้เสียงเป็น แม่ของชิซูกะ
* คัตสึโตชิ โฮกิ ให้เสียงเป็น คุณคามินาริ
* มัตซึโมโตะ ซาจิ ให้เสียงเป็น เซวาชิ

### ทีมนักพากย์ไทย
สำหรับประเทศไทยทีมนักพากย์เสียงภาษาไทยก็เป็นชุดเดิมตั้งแต่การออกอากาศครั้งแรกทางสถานีโทรทัศน์ไทยทีวีสีช่อง 9 อ.ส.ม.ท. โดยเริ่มพากย์มาตั้งแต่ปี พ.ศ. 2525 จนถึงปัจจุบัน แต่ก็มีเปลี่ยนผู้พากย์บางคนบ้าง โดยมีทีมนักพากย์ตัวละครหลักดังนี้

#### ทีมพากย์ชุดปัจจุบัน
* ฉันทนา ธาราจันทร์  ให้เสียงเป็น โดราเอมอน และแม่ของซูเนโอะ
* ศันสนีย์ สมานวรวงศ์  ให้เสียงเป็น โนบิตะ และแม่ของชิซุกะ
* ศรีอาภา เรือนนาค   ให้เสียงเป็น ชิซุกะ และ เซวาชิ
* ธนกฤต เจนคลองธรรม  ให้เสียงเป็น ไจแอนท์ (เฉพาะทีวีซีรีส์)
* นิรันดร์ บุญยรัตพันธุ์ ให้เสียงเป็น ไจแอนท์ (เฉพาะเดอะมูฟวี่) 
* สุภาพ ไชยวิสุทธิกุล ให้เสียงเป็น พ่อของโนบิตะ (โนบิ โนบิสุเกะ) และครู
* สุลัคษณา เทพหัสดิน ณ อยุธยา ให้เสียงเป็น แม่ของโนบิตะ (โนบิ ทามาโกะ) และเดคิซุงิ 
* จิตราวดี ณ ตระกูล มาให้เสียงแม่ของโนบิตะ (โนบิ ทามาโกะ) เป็นการชั่วคราวเมื่อ 25 มกราคม พ.ศ. 2568 เป็นต้นมา 
* (ส่วนผู้ให้เสียงเป็น ซูเนโอะ โดรามี และแม่ของไจแอนท์ คนใหม่ จะแจ้งเพิ่มเติมให้ทราบระยะถัดไป)

#### ทีมพากย์ในอดีต

* กัลยาณี กรรสมบัติ ให้เสียงเป็น ชิซุกะ 

* อรุณี นันทิวาส  ให้เสียงเป็น ซูเนโอะ โดรามี และแม่ของไจแอนท์ 
* เรวัติ ศิริสรรพ >> หฤษฎ์ ภูมิดิษฐ์ >> ไกวัล วัฒนไกร >>  ให้เสียงเป็น พ่อของโนบิตะ (โนบิ โนบิสุเกะ) และครู

## รายชื่อตอนโดราเอมอนฉบับการ์ตูนโทรทัศน์ (2548)

## เพลงประกอบ
เพลงประกอบในโดราเอมอนฉบับการ์ตูนโทรทัศน์ ใช้ในตอนเปิดเรื่อง (opening theme) ของทุกตอน มีอยู่ด้วยกันหลายแบบ แต่ที่นิยมและเป็นรู้จักกันมากที่สุดก็คือเพลงของทีวีอาซาฮี ซึ่งมีการเปลี่ยนนักร้องมาแล้ว 5 คนแต่ยังใช้เนื้อเพลงและดนตรีประกอบดังเดิม เพลงนี้มีชื่อว่า "เพลงของโดราเอมอน" หรือในชื่อภาษาญี่ปุ่นว่า "โดราเอมอน โนะ อุตะ" (ドラえもんのうた, Doraemon no uta) นอกจากนี้ยังเพลงตอนปิดเรื่อง (ending theme) อีกด้วย

### เพลงเปิดเรื่อง
;ฉบับปี พ.ศ. 2516 
# โดราเอมอน (ドラえもん)ขับร้องโดย ฮารุมิ ไนโต และ คณะ NLT

;ฉบับปี พ.ศ. 2522
# โดราเอมอน โนะ อุตะ (ドラえもんのうた) ขับร้องโดย คุมิโกะ โอสุงิ * (2 เมษายน 2522 - 2 ตุลาคม 2535) *
# โดราเอมอน โนะ อุตะ (ドラえもんのうた) ขับร้องโดย ซาโตโกะ ยามาโนะ * (9 ตุลาคม 2535 - 20 กันยายน 2545) *
# โดราเอมอน โนะ อุตะ (ドラえもんのうた) ขับร้องโดย โตเกียวพูริน * (4 ตุลาคม 2545 - 11 เมษายน 2546) *
# โดราเอมอน โนะ อุตะ (ドラえもんのうた) ขับร้องโดย มิซาโตะ วาตานาเบะ * (18 เมษายน 2546 - 23 เมษายน 2547) *
# โดราเอมอน โนะ อุตะ (ドラえもんのうた) ขับร้องโดย AJI (อะจิ) * (30 เมษายน 2547 - 18 มีนาคม 2548) *

;ฉบับปี พ.ศ. 2548

# โดราเอมอน โนะ อุตะ (ドラえもんのうた) แบบดนตรีบรรเลง บรรเลงโดย ทเวลฟ์ เกิลส์ แบนด์ * (15 เมษายน - 21 ตุลาคม 2548) *
# ฮางุชิชาโอ้ (はぐShichao) ขับร้องโดย อากิ โยโกะ *(28 ตุลาคม 2548 - 20 เมษายน 2550)*
# ยูเมโวะ กะนะเอเท โดราเอมอน (夢をかなえてドラえもん) ขับร้องโดย mao * (11 พฤษภาคม 2550 - 29 มีนาคม 2562, 12 เมษายน - 6 กันยายน 2562, 9 พฤศจิกายน 2567 - ปัจจุบัน) *
# โดราเอมอน โนะ อุตะ (ドラえもんのうた) ขับร้องโดย โดราเอมอน (มิสึตะ วาซาบิ), โนบิตะ (เมงุมิ โอฮาระ), ชิซุกะ (ยูมิ คากาซุ), ซึเนโอะ (โทโมกาซุ เซกิ), ไจแอนท์ (ซูบารุ คิมูระ) (5 เมษายน 2562)
# โดราเอมอน (ドラえもん) ขับร้องโดย เก็น โฮชิโนะ (*5 ตุลาคม 2562 - 2 พฤศจิกายน 2567)*

* Himawari no Yakusoku (ひまわりの約束) ขับร้องโดย Motohiro Hata * (11 สิงหาคม 2557 - ปัจจุบัน) *

### เพลงปิดเรื่อง
;ฉบับปี พ.ศ. 2516
# โดราเอมอน รุมบ้า (ドラえもんルンバ) ขับร้องโดย ฮารุมิ ไนโต

;ฉบับปี พ.ศ. 2522
# อาโออิ โซระ วะ พ็อกเก็ต ซะ (青い空はポケットさ) ขับร้องโดย คุมิโกะ โอสุงิ * (8 เมษายน 2522 - 27 กันยายน 2524) *
# มารุคาโอะ โนะ อุตะ (まる顔のうた) ขับร้องโดย โนบุโยะ โอยามะ * (2 ตุลาคม 2524 - 30 มีนาคม 2527) *
# ซานตาคลอส วะ โดโกะ โนะ ฮิโตะ (サンタクロースはどこのひと) ขับร้องโดย โนบุโยะ โอยามะ * (18 พฤศจิกายน - 30 ธันวาคม 2526) *
# โบคุทาจิ วะ จิคิวจิน (ぼくたち地球人) ขับร้องโดย มิตสึโกะ โฮริเอะ * (6 เมษายน 2527 - 8 เมษายน 2531) *
# อาโอโซระ เตะ อีนะ (青空っていいな) ขับร้องโดย มิตสึโกะ โฮริเอะ * (15 เมษายน 2531 - 2 ตุลาคม 2535) *
# อาชิตะโมะ โทโมดาจิ (あしたも ともだち) ขับร้องโดย ยูอิ นิชิวากิ * (9 ตุลาคม 2535 - 7 เมษายน 2538) *
# โบคุ โดราเอมอน 2112 (ぼくドラえもん2112) ขับร้องโดย โนบุโยะ โอยามะ, โคโอโรงิ'73 * (14 เมษายน 2538 - 20 กันยายน 2545) *
# มาตะ อาเอรุ ฮิ มาเดะ (またあえる日まで) ขับร้องโดย ยูซุ * (4 ตุลาคม 2545 - 11 เมษายน 2546) *
# ทัมโปโปะ โนะ อุตะ (タンポポの詩) ขับร้องโดย THE ALFEE * (18 เมษายน 2546 - 4 ตุลาคม 2546) *
# ยูเมะ บิโยริ (YUME日和) ขับร้องโดย ฮิโตมิ ชิมาทานิ * (10 ตุลาคม 2546 - 28 พฤษภาคม 2547) *
# อา อีนะ! (あぁ いいな!) ขับร้องโดย W (ดับเบิลยู) * (4 มิถุนายน 2547 - 18 มีนาคม 2548) *

;ฉบับปี พ.ศ. 2548 
# โอโดเระ โดเระ โดระ โดราเอมอน อนโดะ (踊れ・どれ・ドラ ドラえもん音頭) ขับร้องโดย วาซาบิ มิซึตะ * (5 สิงหาคม 2548 - ปัจจุบัน) *
# โมจิ โมโนงาตาริ (もしものがたり) ขับร้องโดย ทานิ ยูกิ * (4 ตุลาคม 2568 - ปัจจุบัน) *

## โดราเอมอนฉบับการ์ตูนโทรทัศน์ ปีต่างๆ
* โดราเอมอนฉบับการ์ตูนโทรทัศน์ (2516 - 2522)
* โดราเอมอนฉบับการ์ตูนโทรทัศน์ (2522 - 2548)
* โดราเอมอนฉบับการ์ตูนโทรทัศน์ (2548 - ปัจจุบัน)
* โดราเอมอนฉบับการ์ตูนโทรทัศน์ (2568 -ภาพใหม่)

## อ้างอิง
* สมประสงค์ เจียมบุญสม, นิตยสาร a day ปีที่ 2 ฉบับที่ 18, กุมภาพันธ์ 2545, หน้า 62-76

## แหล่งข้อมูลอื่น
* เว็บทางการโดราเอมอนฉบับโทรทัศน์ของทีวีอาซาฮี 
* โมเดิร์นไนน์การ์ตูน 

โทรทัศน์
หมวดหมู่:การ์ตูนทีวีแอนิเมชันเกี่ยวกับแมว
หมวดหมู่:อนิเมะและมังงะที่มีฉากในประเทศไทย
หมวดหมู่:อนิเมะและมังงะที่มีฉากในกรุงเทพมหานคร
หมวดหมู่:แมวไทยในวัฒนธรรมประชานิยม
หมวดหมู่:อนิเมะที่ออกฉายในปี พ.ศ. 2516
หมวดหมู่:อนิเมะที่ออกฉายในปี พ.ศ. 2522
หมวดหมู่:อนิเมะที่ออกฉายในปี พ.ศ. 2548
หมวดหมู่:ชินเอแอนิเมชัน